LA POLICIA LOCAL D'ALAQUÀS REGISTRA  15.929 ACTUACIONS EN MATÈRIA DE SEGURETAT I PROTECCIÓ DURANT L'ANY 2022
09/01/2023

# LA POLICIA LOCAL D'ALAQUÀS REGISTRA 15.929 ACTUACIONS EN MATÈRIA DE SEGURETAT I PROTECCIÓ DURANT L'ANY 2022

*   09/01/2023
*   [Policia](/categoria/35/0/policia)
*   [Imprimir](#)
*   Compartir
*    https://www.alaquas.org/documento.asp?id\_do=21069

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21069%2F0&title=Ajuntament%20d%27Alaqu%C3%A0s.%20Premsa.LA%20POLICIA%20LOCAL%20D%27ALAQU%C3%80S%20REGISTRA%2015.929%20ACTUACIONS%20EN%20MAT%C3%88RIA%20DE%20SEGURETAT%20I%20PROTECCI%C3%93%20DURANT%20L%27ANY%202022)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21069/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2023/2/21069/09012023whatsapp_image_2023-01-09_at_13_12_32_Form_4.jpg)](https://www.alaquas.org/ficheros/documentos/2023/2/21069/09012023whatsapp_image_2023-01-09_at_13_12_32_Form_10.jpg "<a href='https://www.alaquas.org/ficheros/documentos/2023/2/21069/09012023whatsapp_image_2023-01-09_at_13_12_32_Form_10.jpg' target=_blank><i class='fa fa-external-link' aria-hidden='true'></i>.LA POLICIA LOCAL D'ALAQUÀS REGISTRA  15.929 ACTUACIONS EN MATÈRIA DE SEGURETAT I PROTECCIÓ DURANT L'ANY 2022</a>")

Alaquàs ha realitzat durant aquest últim any una mitjana de 44 serveis al dia, un 3,15% més d'actuacions respecte l'any passat, tot un rècord que mostra la qualitat del servei policial i la pluralitat de tasques realitzada.

La Policia Local d'Alaquàs va realitzar durant l'any 2022 un total de 15.929 actuacions policials, un 3,15% més de serveis atesos respecte a l’any passat, una xifra que suposa un rècord històric en actuacions realitzades. Es tracta d'un balanç molt positiu que posa en valor el treball realitzat per l’equip d’agents locals i la pluralitat de tasques assignada amb l'objectiu de vetlar per la seguretat i protecció de la ciutadania.

Segons aquest balanç, la Policia Local d’Alaquàs ha oferit una mitjana de 44 serveis diaris de diversa matèria: col·laboracions sanitàries i assistencials, ajuda al benestar i protecció animal, xarrades de conscienciació en col·legis, emergències climàtiques, incendis, accidents de trànsit, robatoris… Estadísticament, un de cada dos veïns d’Alaquàs han requerit en algun moment la presència d’agents de la Policia Local.

D’entre les atuacions destaca la pràctica de 115 detencions per diferents il·lícits penals entre els quals destaquen la detenció en febrer dels pressumptes autors de la sustracció de més de 10.000 euos en cable de l’enllumenat públic o la detenció en juny dels pressumptes autors tant del robatori en diferents trasters com de combustible en camions estacionats en la zona industrial. destaca també el desmantelament d’una plantació de marihuana al polígon industrial del Bovalar i la detenció i recuperació de més de 50.000 euros en material sostret d’una nau. Destaquen també la detenció per falsetats documentals o per altercats de bandes juvenils.

En matèria de violència de gènere, s’ha realitzat també una important tasca de vigilància i seguiment de les víctimes i pel que fa a la unitat de medi ambient, destaca el rescat de quatre galls de baralla i un falciot.

Pel que fa a trànsit,  s’han atés 158 accidents i s’han confeccionat 39 atestats per accidents amb ferits, una reducció del 22% respecte a l’any anterior. S’han efectuat també 74 drogolèmies positives i s’ha col·laborat de manera estreta en els diferents actes de Falles i Festes Majors de 2022 perquè es desenvoluparen sense incidents.

Destaca també l’atenció en múltiples serveis sanitaris i l’assistència a diferents cursos de formació per tal de millorar aquesta atenció. No cal oblidar també l’important paper de la Policia Local en les últimes inundacions i emergències meteorològiques durant l’any 2022.

Cal destacar a més que la Generalitat Valenciana va reconéixer un total de 12 agents el passat 12 de juny al Monasteri del Puig, en reconeixement als serveis prestats a la ciutadania.    

La Policia Local d’Alaquàs es troba disponible les 24 hores dels 365 dies de l’any en el telèfon 96 151.00.00 o en el 112.